Darayeh
Store norske leksikon,Historie,Verdens historie og samtidshistorie,Asia,Saudi-Arabias historie
Darayeh er en ruinby i Saudi-Arabia på Den arabiske halvøy, i utkanten av dagens hovedstad Riyadh i Najd-provinsen.
Darayeh var historisk hovedsete for Al Saud-dynastiet, og stedet hvor Mohammed ibn Saud gikk inn i en allianse med Muhammed ibn Abd al-Wahhab, grunnleggeren av wahhabismen på 1700-tallet. På denne tiden skal byen ha hatt 60 000 innbyggere. Darayeh ble i 1818 ødelagt av en egyptisk hær under Ibrahim Pasja og lå lenge i ruiner. Hovedstaden ble flyttet til Riyadh.Saudi Arabiske myndigheter har i senere år gjennoppbygget området som kulturminne og parkanlegg, og Darayeh er nå et svært populært område med mange restauranter og turmuligheter. Les mer i Store norske leksikon Saudi-Arabia Saudi-Arabias historie